Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
**Hal Jordan** er navnet på hovedpersonen i den amerikanske tegneserien *Green Lantern*. Seriens tittel er også navnet som hovedpersonen er kjent under når han opptrer som superhelt. Hal Jordan ble skapt i 1959 av forfatteren John Broome og tegneren Gil Kane, etter at redaktør Julius Schwartz hos DC Comics ga dem i oppdrag å revitalisere tegneserien, som hadde blitt nedlagt i 1949.

Rammehistorie
-------------

Hal Jordan ble introdusert som det første mennesket som ble vervet til *Green Lantern Corps*. Rammehistorien går videre ut på at Hal Jordan er en av grunnleggerne av en superheltorganisasjon ved navn *Justice League of America*. En periode ble det produsert serieutgivelser der Hal Jordan var kjent som både Parallax og Spectre, før han i 2005 kom tilbake og gjentok sin plass som Green Lantern for «Sektor 2814».

Oppvekst
--------

Hal Jordan ble født i Coast City den 20. februar av foreldrene Martin Jordan og Jessica Jordan. Han har to brødre, hans eldre bror Jack og den yngre Jim. 
Hans far, Martin Jordan, fløy under krigen og var en erfaren pilot. Etter krigen ble han ansatt som testpilot for Ferris Aircraft. 
I sin barndom hadde Hal et særlig tett bånd til sin far, begge to delte en forkjærlighet for fly. Hal skulket ofte skolen for å se sin far fly. I svært ung alder opplevde Hal sin største frykt da hans far døde i en flyulykke. 
Det førte til at hans mor forbød ham å bli pilot som sin far. Men til tross for familiens ønsker, fulgte Hal i farens fotspor og meldte seg for det amerikanske luftforsvaret United States Air Force, i en alder av 18 år.

Flere år senere da han en kveld var ute på byen med sine pilotkamerater, begynte Hal og flykompaniet en krangel med marinen. Hal endte opp med å utveksle slag med marinesoldaten John Stewart, som senere ville bli en Green Lantern slik som han.
Baren måtte stenges på grunn av masseslagsmålet. Senere møtte Hal sin yngre bror Jim, som informerte han om at moren lå for døden, men at han ble nektet å besøke henne. Hans eldre bror Jack ville senere fortelle han at moren ikke hadde noen interesse av å se sin yngste sønn. 

Hal brøt ofte reglene som testpilot, og en morgen da han fikk kjeft av sin overordnede, smalt det for han. I et desperat øyeblikk slo Hal til sjefen og sa opp jobben sin. 
Han dro umiddelbart for å se sin mor, men hun døde like før han kom til sykehuset.

Hal gikk til alle flyselskapene i Coast City på søken etter en jobb. Han unngikk Ferris Aircraft bevisst. Han endte opp med å få jobb hos Ken Arden, en god bekjent av familien Jordan og tidligere pilot. 
Hal fikk jobb hos Arden, ikke som pilot, men som mekaniker. Dessverre solgte Arden selskapet til Ferris Aircraft, selskapet hvor hans far var stjernepilot. Carl Ferris, eieren av selskapet, var også tidligere bekjent av Jordan-familien ettersom han og Martin Jordan hadde flydd sammen under krigen. Carl Ferris var nå en gammel mann, og det var hans unge datter Carol Ferris, som kontrollerte selskapet. Hun var ikke interessert i å få med Hal på kjøpet, men Arden overbeviste henne. 
Det var ingen tvil om Hal sine ferdigheter, men hans rebelske natur og fryktløshet ødela flere fly enn det hjalp. Han fortsatte som mekaniker og ble bekjent med Tom Kalmaku.
I denne perioden hadde Jordan motstridende følelser for Carol Ferris. Faren hennes hadde blitt rik og gammel, mens hans egen far lå og råtnet i graven.

Maktens ring
------------

En dag fant Hal et flyvrak, og det viste seg å være vraket av et fly som han selv hadde vært passasjer i som barn, med faren som pilot. Han satte seg i cockpiten og reflekterte over sitt liv og alle feil han hadde begått. I samme øyeblikk ble han blendet av et intenst, blindende grønt lys. Han blir transportert midt i ørkenen utenfor Coast City. Underveis hører han stemmer som forteller han om **Green Lantern Corp** og hva det betyr å være en Green Lantern. Hal forstår selvsagt ingenting. Når lyset endelig dimmer så kan han ikke tro sine egne øyne; et romskip har kollidert i ørkenen. Inne i romskipet finner han romvesenet **Abin Sur**. Han har blitt dødelig såret i kollisjonen, og han opplyser Hal om at han ikke har lenge igjen å leve. Sur forteller videre at ringen har valgt han. Hal er forvirret og tror knapt det som foregår foran øynene hans. Det neste som skjer er blant en av de mest ikoniske visuelle bildene i superheltsjangeren:
"Hal Jordan av Jorden, godtar du denne plikten?" spør Abin Sur mens han holder ut ringen. Hal Jordan svarer, "Hvis jeg ikke drømmer, absolutt." Abin Sur smiler av Hal sin kommentar og uttrykker, "Jeg trodde jeg aldri skulle se et mennesket bli Green Lantern." Før han dør så hvisker han "Sinestro". Hal forsto ikke betydningen av dette før senere.
Ringen svever bort til Hals hånd og går ned på hans midterste finger mens den forteller:
"Hal Jordan av Jorden. Du har muligheten til å overkomme stor frykt. Velkommen til Green Lantern Corps. "